**PREDMET ZÁKAZKY**

1. Názov predmetu zákazky: **„Automobily do 3,5 tony s príslušenstvom\_DNS“**
2. Lehota plnenia: DNS sa vytvára na obdobie 48 mesiacov od jeho zriadenia.
3. Predmetom zákaziek zadávaných v dynamickom nákupnom systéme (ďalej ako „DNS“) je dodávka automobilov do 3,5 tony, ktoré sú bežne dostupné na trhu, a ktoré sú zaradené podľa spoločného slovníka obstarávania (ďalej ako „CPV“) najmä v rozsahu skupiny 341.
4. Pri niektorých typoch vozidiel môže byť požadované aj dodanie a montáž špeciálneho doplnkového vybavenia vozidla ako:

- príprava na montáž rádiostanice

- označenie vozidla príslušnosti k Policajnému zboru SR, Hasičskému a záchrannému zboru, Horskej záchrannej službe

- svetelné a zvukové výstražné zariadenie s určením pre Políciu SR, Hasičský a záchranný zbor, Horskú záchrannú službu

- doplnkové svetelné výstražné zariadenia

- súprava zvláštneho zvukového a svetelného výstražného zariadenia pre skrytú montáž pre Políciu SR

1. Verejný obstarávateľ bude vyhlasovať konkrétnu zákazku s použitím DNS na základe Výzvy na predkladanie ponúk (ďalej ako „Výzva na predkladanie ponúk“). Presná špecifikácia predmetu zákazky bude uvedená v príslušnej Výzve na predkladanie ponúk v rámci zadávania konkrétnej zákazky, pričom môže obsahovať tovar alebo tovary s inými technickými špecifikáciami, ktoré sú bežne dostupné na trhu a sú najmä v rozsahu skupiny 341 uvedenej v CPV.
2. Verejný obstarávateľ predpokladá zadávanie konkrétnych zákaziek v rámci DNS v dopredu neurčitých, nepravidelných intervaloch, ktoré budú závisieť od aktuálnych potrieb verejného obstarávateľa, resp. prijímateľských inštitúcií Rovnako objem konkrétnych zákaziek zadávaných v rámci dynamického nákupného systému, verejný obstarávateľ predpokladá od jednotiek až po tisícky jednotiek v konkrétnej zadávanej zákazke v rámci dynamického nákupného systému. Tovar bude dodávaný v rozsahu a v závislosti od potrieb verejného obstarávateľa,resp. prijímateľských inštitúcií podľa podrobného opisu v každej konkrétnej zákazke. Dodávateľ sa zaväzuje, že bude pri plnení predmetu zákazky dodržiavať platnú legislatívu Slovenskej republiky a Európskej únie.
3. Výzva na predkladanie ponúk v rámci zadávania konkrétnej zákazky obsahuje druh, množstvo tovarov a miesta plnenia kde sa budú tovary dodávať, prípadne ďalšie informácie. V prípade, že konkrétna zákazka bude spolufinancovaná z prostriedkov Európskej únie, Výzva na predkladanie ponúk bude obsahovať aj informácie o podmienkach poskytovateľa finančných prostriedkov.
4. V prípade, že si to bude zadávanie konkrétnej zákazky vyžadovať, súčasťou výzvy na predkladanie ponúk budú aj požiadavky na preukázanie čestných vyhlásení, odborných certifikátov, prípadne iných nevyhnutných dokladov potrebných na to, aby sa verejný obstarávateľ uistil, že predmet zákazky bude realizovaný a dodávaný na profesionálnej úrovni v súlade s platnými právnymi predpismi.
5. V prípade, že si to bude predmet konkrétnej zákazky vyžadovať verejný obstarávateľ bude uplatňovať environmentálne a sociálne aspekty verejného obstarávania.
6. Číselné kódy pre hlavný predmet a doplňujúce predmety podľa CPV na zatriedenie povahy predpokladaných nákupov:

34110000-1 Osobné automobily

34113200-4 Terénne a cestné vozidlá

34136000-9 Dodávkové automobily

34115000-6 Iné osobné automobily

34111200-0 Limuzíny

34113000-2 Vozidlá s náhonom štyroch kolies

34113300-5 Terénne vozidlá

32342410-9         Zvukové zariadenie

34928430-1         Maják

34928470-3 Značenie

42415320-7 Príslušenstvo pohotovostných vozidiel

Verejný obstarávateľ podľa potreby použije aj iný konkrétny kód CPV zo skupiny 341 alebo inej skupiny podľa CPV na zaradenie tovarov.

1. S tovarom sa požaduje zabezpečiť aj tieto súvisiace služby:

* dodanie tovaru do miesta dodania,
* vyloženie tovaru v mieste dodania,
* prípadne iné súvisiace služby ako montáž doplnkového vybavenia.

1. Verejný obstarávateľ si vyhradzuje právo prevziať iba tovar funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.
2. Tovar musí byť nový, nepoužívaný, nepoškodený.
3. Miestom dodania predmetu zákazky je Slovenská republika. Konkrétne miesta dodania určí verejný obstarávateľ v konkrétnej Výzve na predkladanie ponúk.
4. Lehota dodania tovaru v konkrétnej zákazke zadávanej v rámci dynamického nákupného systému bude uvedená v príslušnej výzve na predkladanie ponúk.